ডামাডোলে চেন বিপণনও প্রভাবিত হয়। শুরুতে ছিল একটা কুড়ি টাকা। টাকার অঙ্কটা ধ্রুব থাকছে, লভ্যতার সংখ্যা ইনফাইনাইট সিরিজে বেড়ে চলেছে, দুটো, তিনটে, চারটে...। রঘুপতি দেখলেন শিশুটির চোখ ক্রমাগত আয়ত হচ্ছে। রঘুপতি শিশু ও তার মায়ের চোখের অন্তর্বর্তী আরও এক জোড়া চোখ দেখতে পেলেন। আসন্ন কিশোরীর চোখ দেখছে, তারের কশিদা গুলি বুখারার কোনও মকবারার দেওয়ালে খচিত জাফরি, রন্ধ্রপথে দেখা যায় দিগন্তপ্রসারী স্তেপ। ধুলো উড়িয়ে ছুটছে এক তুর্কি ঘোড়া, পিঠে দৃপ্ত ঘোড়সওয়ার। রঘুপতির মনে পড়ে কবি বিষ্ণু দেঃ